Պատմական ռևիզիոնիզմը[1] ցանկացած քաղաքական վարչակարգի համար կարևոր գործիք է, որը պետք է ապահովի հաստատված ռեժիմի լեգիտիմությունը և վարած քաղաքականությունը։ Այս պնդումը էլ ավելի տեղին և արդիական է, երբ խոսքը վերաբերում է ավտորիտար, ամբողջատիրական քաղաքական համակարգերին, որտեղ հասարակական համերաշխությունը և իշխանություն-հասարակություն կապը ապահովելու համար պատմությունը մշտապես խմբագրվում ու վերախմբագրվում է։ Որպես կանոն, անցյալի դեմքերն ու դեպքերը զոհաբերվում են ներկա քաղաքական կարիքներին։